**SAISTOŠIE NOTEIKUMI**

Liepājā

|  |  |  |
| --- | --- | --- |
| 2024. gada \_\_. \_\_\_\_\_\_\_\_\_\_ | Nr.\_\_\_\_\_  (prot. Nr.\_\_\_, \_\_\_\_.§) |  |

Par Liepājas valstspilsētas pašvaldības

pludmales un peldvietu izmantošanu

Izdoti saskaņā ar Pašvaldību likuma

45. panta pirmās daļas 2. punktu

1. Saistošie noteikumi nosaka Liepājas valstspilsētas pašvaldības pludmales un peldvietu izmantošanas prasības, pludmales un peldvietu zonējumu.
2. Saistošajos noteikumos lietotie termini:
   1. aktīvās atpūtas zona – paredzēta fiziskām aktivitātēm un pludmalei piemērotu spēļu spēlēšanai; tajā var atrasties arī bērnu rotaļu laukumi un īpaši aprīkotas sporta zonas. Aktīvās atpūtas zonās pēc attiecīgas Liepājas valstspilsētas pašvaldības (turpmāk – pašvaldība) atļaujas saņemšanas pieļaujama publisku pasākumu organizēšana (diskotēkas, vasaras koncerti, uzvedumi un citi pasākumi) un tirdzniecība;
   2. mierīgās atpūtas zona – paredzēta apmeklētājiem, kuri vēlas mierīgi atpūsties un sauļoties, neveicot darbības, kas paredzētas aktīvās atpūtas zonā.
3. Liepājas valstspilsētas pludmale un peldvietas tiek iedalītas šādās zonās:
   1. Liepājas valstspilsētas Dienvidu pludmales zonējums saskaņā ar tematisko plānojumu "Liepājas pilsētas pludmales un piekrastes attīstība" (1.pielikums):
      1. peldvieta pie stadiona no Kūrmājas prospekta līdz Jūrmalas ielai starp brīvo vienlaidus veģetāciju un jūrā izvietotajām bojām (zona D3 un D4):
         1. aktīvās atpūtas zona no Kūrmājas prospekta līdz gājēju celiņam (noejai) starp stadionu "Daugava" un rezerves stadionu;
         2. mierīgās atpūtas zona no gājēju celiņa (noejas) starp stadionu "Daugava" un rezerves stadionu un Jūrmalas ielu;
      2. aktīvās atpūtas zona ārpus peldvietas no Jūrmalas ielas līdz Pērkones ielai (zona D5);
      3. Dienvidrietumu peldvieta no Pērkones ielas līdz Vaiņodes ielai starp brīvo vienlaidus veģetāciju un jūrā izvietotām bojām (zona D6):
         1. mierīgās atpūtas zona no Pērkones ielas līdz Liedaga ielai;
         2. aktīvās atpūtas zona no Liedaga ielas līdz Vaiņodes ielai;
      4. aktīvās atpūtas zona uz ūdens (sērfošana, kaitošana u.c.):
         1. no Dienvidu mola līdz Kūrmājas prospektam (zonas D1 un D2), kas ietver norādītu vietu pretī Roņu ielai, kurā atļauts iebraukt ar ūdens transportlīdzekļiem;
         2. no Vaiņodes ielas līdz Dienvidu kapu Ziemeļu robežai (zonas D7 un D8), kas ietver norādītu vietu pretī Vētru ielai, kurā atļauts iebraukt ar ūdens transportlīdzekļiem;
      5. nūdistu pludmale no Dienvidu kapu Ziemeļu robežas līdz pilsētas Dienvidu daļas robežai (zona D9);
   2. Liepājas valstspilsētas Ziemeļu pludmales zonējums saskaņā ar tematisko plānojumu "Liepājas pilsētas pludmales un piekrastes attīstība" (2. pielikums);
   3. karjera "Beberliņi" peldvieta (3. pielikums).
4. Atzīt par spēku zaudējušiem Liepājas pilsētas domes 2018. gada 19. aprīļa saistošos noteikumus Nr.8 "Liepājas pilsētas pludmales un peldvietu lietošanas noteikumi” (Latvijas Vēstnesis, 2018, 97. nr.; 2020, 86. nr.).

Priekšsēdētājs Gunārs Ansiņš